Samtök iðnaðarins hafa undanfarin missiri beitt sér fyrir endurnýjun iðnmeistaranáms . Á síðasta Menntadegi iðnaðarins , í febrúar sl. , voru áherslurnar kynntar . Tryggja þarf að þekking og færni iðnmeistara sé í samræmi við kröfur markaðarins . Hugmyndir SI hafa verið kynntar víða , m.a. í menntanefnd SI , menntamálaráðuneytinu og nú síðast hjá starfsgreinaráði farartækja - og flutningsgreina . Stöðugt eru gerðar meiri kröfur til iðnfyrirtækja . Þau þurfa að uppfylla margvíslegar kröfur markaðar og yfirvalda . Starfsemi þeirra er háð ýmsum skilyrðum , m.a. öryggis - og heilbrigðisáætlunum . Í byggingariðnaði eru kröfurnar strangari en í mörgum öðrum greinum . Tryggja þarf að sá sem lýkur iðmeistaranámi hafi á takteinum færni og þekkingu til þess að reka fyrirtæki með hliðsjón af þessum kröfum . Gæðakerfi verktaka og alþjóðlegir stjórnunarstaðlar eru notuð sem vinnutæki . Samtök iðnaðarins leggja til þriggja skrefa nám iðnmeistara . Fyrsta skrefið felur í sér meistarapróf sem þjóna á flestum iðngreinum . Annað skrefið er sértækt nám fyrir einstakar iðngreinar og iðngreinaflokka . Þriðja skrefið felur í sér byggingastjóraréttindi og hugsanlega sambærileg sértæk réttindi í öðrum iðngreinaflokkum . Iðnmeistaranámið skal gegnsýrt af gæðahugsun . Námskrá , námsefni , kennsla og aðrir þættir menntunarinnar skulu metnir á eins hlutlægan hátt og kostur er . Fýsilegt er að nota til þess gæðakerfið ISO 9001 . Vonir SI standa til þess að unnt verði að ýta breyttu iðnmeistaranámi úr vör haustið 2010 . Tækniskólinn hefur átt viðræður við menntamálaráðuneytið þar um .